recursal/SuperWikiNEXT-32B huggingface dataset:
**Ադրիանուս Ջայասեպուտրա**, (ինդոն.՝ Adrianus Djajasepoetra SJ, մարտի 12, 1894(1894-03-12), Ջոկյակարտա, Ջոկյակարտա սուլթանատ - հուլիսի 10, 1979(1979-07-10)), Ջակարտայի առաջին կաթոլիկ արքեպիսկոպոսը՝ ինդոնեզական ծագմամբ։ Ղեկավարել է Ջակարտայի արքեպիսկոպոսությունը 1953 թվականի փետրվարի 18-ից մինչև 1970 թվականի մայիսի 21-ը, ճիզվիտների վանական միաբանության անդամ։

Կենսագրություն
--------------

Ադրիանուս Ջայասեպուտրան ծնվել է 1894 թվականի մարտի 12-ին Ինդոնեզիայում։ Միջնակարգ կրթություն ստանալուց հետո ընդունվել է ճիզվիտների վանական կարգ։ 1928 թվականի օգոստոսի 15-ին ձեռնադրվել է քահանա։

Ճապոնացիների կողմից բանտարկվել է Ցիպինանգի և Սուկամիսկինի բանտերում Երկրորդ համաշխարհային պատերազմի ընթացքում՝ 1943-1945 թվականներին։

1953 թվականի փետրվարի 18-ին Հռոմի պապ Պիոս XII-ը Ադրիանուս Ջայասեպուտրային նշանակել է Ջակարտայի առաքելական առաջնորդական փոխանորդ և Տրիզիպայի տիտղոսակիր եպիսկոպոս։ 1953 թվականի ապրիլի 23-ին ձեռնադրվել է եպիսկոպոս։

1961 թվականի հունվարի 3-ին Սուրբ Աթոռը առաքելական առաջնորդական փոխանորդությունը փոխեց արքեպիսկոպոսության, և Ադրիանուս Ջայասեպուտրան դարձավ արքեպիսկոպոս։

1961-1965 թվականներին նա մասնակցել է Վատիկանի II տաճարի I, II, III և IV նստաշրջանների աշխատանքներին։

Ադրիանուս Ջայասեպուտրան 76 տարեկանում դիմեց Հռոմի պապին՝ խնդրելով իրեն թոշակի ուղարկել և հրաժարվելով Ջակարտայի արքեպիսկոպոսի պաշտոնից։ 1970 թվականի մայիսի 21-ին Ադրիանուսն անցավ թոշակի, և Սուրբ Աթոռը նրան նշանակեց Վոլզինիայի տիտղոսակիր եպիսկոպոս։

Ադրիանուս Ջայասեպուտրան մահացել է 1979 թվականի հուլիսի 10-ին Ջակարտայում։

Ծանոթագրություններ
------------------

1. ↑  Catholic-Hierarchy.org — USA: 1990.
2. ↑  Subanar, Gregorius Budi (2001). *The local church in the light of magisterium teaching on mission : a case in point ; the Archdiocese of Semarang, Indonesia, 1940-1981*. Roma: Pontificia università gregoriana. էջ 331. ISBN 8876528962.
3. ↑  «Para Uskup KAJ». Արխիվացված է օրիգինալից 2013 թ․ օգոստոսի 8-ին. Վերցված է 2013 թ․ սեպտեմբերի 7-ին.

Արտաքին հղումներ
----------------

* Տեղեկատվություն (անգլ.)
**Քերոլին Ռաֆայելյան** (անգլ.՝ Carolyn Rafaelian, սեպտեմբերի 25, 1966(1966-09-25)), ազգությամբ հայ ամերիկացի դիզայներ, բարերար և գործարար կին։ Նա «Ալեքս և Անի» ընկերության հիմնադիրն է, որը զբաղվում է բնապահպանական զարդերի և աքսեսուարների արտադրութամբ։

Կենսագրություն
--------------

Ռաֆայելյանի հայրը ոսկերչական ընկերությունը հիմնադրել է 1966 թվականին, որտեղ Քերոլինը և իր քույրը որպես պատիժ աշխատում էին, երբ անկարգություն էին անում։ Հետագայում նա իր հորն օգնել է ոսկերչական ապրանքների դիզայնի հարցում։

1994 թվականին նա սկսել է իր անհատական բիզնես ուղին։ 2002 թվականին Քերլինը՝ իր քույր Ռեբեկայի հետ դարձան հոր ոսկերչական «Սիներամա» ընկերության համասեփականատերեր։

Բիզնես գործունեություն
----------------------

2004 թվականին Ռաֆայելյանն իր երկու դուստրերի անուններով հիմնադրեց «Ալեք և Անի» ընկերությունը։ Ապրանքանիշը սկսեց ընդամենը հինգ մատանուց և աստիճանաբար ընդլայնեց տեսականին։ Նա նաև Ռոդ Այլենդի գինեգործական «Carolyn’s Sakonnet Vineyard» ընկերության սեփականատերն է։ Ռաֆայելյանն ունի նաև սրճարան («Teas and Javas»)։

Ռաֆայելյանը Ռոդ Այլենդի Նյուպորտ քաղաքում գտնվող 60-սենյակ ունեցող «Belcourt of Newport» պատմական թանգարանի սեփականատերն է։

### Ալեքս և Անի

2010 թվականին Ռաֆայելյանի «Ալեքս և Անի» ընկերության եկամուտը կազմել է մոտ $4.5 մլն։ 2015 թվականին վաճառքի ծավալները հասել են $500 միլիոնի, որի շնորհիվ Ռաֆայելյանը հայտնվել է ամերիկյան Forbes ֆինանսական ամսագրի ամենահաջողակ գործարար կանանց ցանկում։

2016 թվականի հունիսին Forbes-ը Ռաֆայելյանին ներառել է ԱՄՆ ամենահարուստ կանանց ցանկում, ովքեր ինքնուրույն են վաստակել իրենց կարողությունը։

Անձնական կյանք
--------------

Ռաֆայելյանը ամուսնացած է, ունի երեք երեխա։

Ծանոթագրություններ
------------------

1. ↑  «Carolyn Rafaelian». Արխիվացված է օրիգինալից 2013 թ․ սեպտեմբերի 21-ին. Վերցված է 2016 թ․ հունիսի 6-ին.
2. ↑  #22 Carolyn Rafaelian
3. ↑  «Արխիվացված պատճենը». Արխիվացված է օրիգինալից 2015 թ․ դեկտեմբերի 21-ին. Վերցված է 2016 թ․ հունիսի 6-ին.
4. 1 2  Michelle Smith (2009 թ․ հունիսի 30). «Interview: Carolyn Rafaelian of Alex and Ani». The Gloss. Արխիվացված է օրիգինալից 2016 թ․ մարտի 4-ին. Վերցված է 2013 թ․ օգոստոսի 5-ին.
5. 1 2  Leigh Buchanan (2013 թ․ ապրիլ). «The Disciplined and the Divine: An Unlikely Partnership». Inc. Magazine. Վերցված է 2013 թ․ օգոստոսի 5-ին.
6. ↑  Phillip Silverstone (2013 թ․ օգոստոսի 3). «Wining about the Good Life: The Genius of Wine». Montgomery News. Վերցված է 2013 թ․ օգոստոսի 5-ին.
7. ↑  JUDITH OHIKUARE (2013 թ․ մայիսի 31). «Alex and Ani CEO: 'My Job Was to Discourage People'». CEO Magazine. Արխիվացված է օրիգինալից 2016 թ․ դեկտեմբերի 20-ին. Վերցված է 2013 թ․ օգոստոսի 5-ին.
8. ↑  Darrell Hofheinz (2013 թ․ հունվարի 25). «Rafaelian's new townhouse: Location was key». Palm Beach Daily News. Արխիվացված է օրիգինալից 2016 թ․ օգոստոսի 8-ին. Վերցված է 2013 թ․ օգոստոսի 5-ին.
9. ↑  Carolyn Rafaelian Joins Forbes’ Richest Self-Made Women List

Արտաքին հղումներ
----------------

* Քերոլին Ռաֆայելյանը Forbes կայքում (անգլ.)
Գալիփ Բալքարի գերեզմանը Անկարայում Թուրքիայի արտաքին գործերի նախարարության ներկայացուցիչների հիշատակի գերեզմանատանը։
**Գալիփ Բալքար** (թուրքերեն՝ Galip Balkar, հունվարի 30, 1936(1936-01-30), Ստամբուլ, Թուրքիա - մարտի 11, 1983(1983-03-11), Բելգրադ, ՀՍՖՀ), թուրք դիվանագետ։ Սպանվել է 1983 թվականին երկու հայ մարտիկների կողմից, երբ զբաղեցնում էր Հարավսլավիայի Սոցիալիստական Ֆեդերատիվ Հանրապետությունում Թուրքիայի դեսպանի պաշտոնը։

Կենսագրություն և կարիերա
------------------------

Գալիփ Բալքարը ծնվել է 1936 թվականին Ստամբուլում։ Ավարտել է Անկարայի համալսարանի իրավագիտության դպրոցը։ 1959 թվականին աշխատանքի է անցել Թուրքիայի արտաքին գործերի նախարարությունում։ 1981 թվականին նշանակվել էր Հարավսլավիայում Թուրքիայի դեսպանի պաշտոնին։

Սպանություն
-----------

Հիմնական հոդված՝ Գալիփ Բալքարի սպանություն
Երկու հայ մարտիկներ փոքր հրազենից կրակ են բացել Թուրքիայի դեսպանի ավտոմեքենայի ուղղությամբ, երբ վերջինս Բելգրադի կենտրոնական հատվածում մեքենան կանգնեցրել էր կարմիր լույսի տակ։ Թուրք 47-ամյա դեսպան Բալքարը և նրա վարորդը՝ Քայա Նեջեթը վիրավորվել էին, դեսպանը գտնվում էր կրիտիկական ծանր վիճակում։ Անվտանգության հարավսլավցի երկու աշխատակիցները հետապնդել են կրակն արձակած հայ մարտիկներին, որից հետո փոխհրաձգություն էր սկսվել։ Մարտիկներից մեկը վիրավորել էր անվտագության աշխատակիցներից մեկին՝ Սլոբոդան Բրաևիչին։ Վերջինիս ուղղությամբ արձակված մեկ այլ կրակոց էլ շեղվել է դեպի պատը և թեթևակի վիրավորել գրասենյակային աշխատակից Զորիցա Սոլոտիչին։ Փոխհրաձգության ժամանակ զոհվել է հարավսլավցի ուսանող Ժելկո Միլիվոևիչը։

Ավելի ուշ, հարձակում գործած անձինք ձերբակալվում են։ Պարզվում է նաև նրանց ինքնությունը՝ Հարություն Գրիգորի Լևոնյան և Ալեքսանդր Էլբեկյան{{{2}}}Չինաստան։ Նրանք Բեյրութից Հարավսլավիա էին ժամանել մարտի 6-7-ը և երկուսն էլ ունեին լիբանանյան քաղաքացիություն։ Ծանր վիրավորում ստացած Լևոնյանը հայտնաբերվել էր հարձակումից շատ չանցած, իսկ Էլբեկյանը ձերբակալվեց միայն 8 ժամ անց։ Նույն օրը անանուն անձը զանգահարեց Աթենքում Associated Press-ի խմբագրություն և հայտարարեց, որ «Հայկական ցեղասպանության արդարության մարտիկներ» կազմակերպությունն իր վրա է վերցնում հարձակման պատասխանատվությունը։ Այս կազմակերպությունը 1975-1978 թվականներին տասնյակ հարձակումներ էր գործել թուրքազգի գործիչների և հատկապես դիվանագետների վրա։ Փարիզում և Բեյրութում տեղակայված լրատվամիջոցների խմբագրություններ զանգահարած անձինք ևս նշում է, որ ՀՑԱՄ-ն է պատասխանատու այդ հարձակման համար։ Նրանց խոսքով՝ հարձակման նպատակն աշխարհի ուշադրության գրավում էր «հայ ժողովրդի ազգային խնդրի» վրա։

Տես նաև
-------

* Հայկական ռազմաքաղաքական կազմակերպությունների կողմից սպանված թուրք դիվանագետների ցանկ

Ծանոթագրություններ
------------------

1. 1 2  Թուրքերեն Վիքիպեդիա (тур.) — 2002.
2. 1 2 3 4 5 6  Graham, Bradley (1983 թ․ մարտի 10). «Gunmen Wound Turkish Envoy to Belgrade». *Washington Post*.
3. 1 2  *Assassination of Turkish Ambassador to Yugoslavia*, Summary of World Broadcasts, BBC Written Archives Centre: BBC, 1983 թ․ մարտի 14
4. ↑  De Waal, Thomas (2015). *Great catastrophe : Armenians and Turks in the shadow of genocide*. Oxford. էջ 155. ISBN 978-0190904784.`{{cite book}}`: CS1 սպաս․ location missing publisher (link)
**Հրաչուհի Արթուրի Ութմազյան** (հունիսի 26, 1986(1986-06-26), Երևան, Հայկական ԽՍՀ, ԽՍՀՄ), հայ հաղորդավարուհի։

Կենսագրություն
--------------

Հրաչուհի Ութմազյանը ծնվել է 1986 թվականի հունիսի 26-ին, Հայաստանի Հանրապետության Երևան քաղաքում։ Դերասան Արթուր Ութմազյանի դուստրն է և դերասանուհի, հաղորդավարուհի, ՀԽՍՀ ժողովրդական արտիստ, Երևանի պատվավոր քաղաքացի Հրաչուհի Ջինանյանի թոռը։ 2003 թվականին ավարտել է Երևանի Խաչիկ Դաշտենցի անվան թիվ 114 ավագ դպրոցը։

2003 թվականից 2009 թվականներին սովորել է ԵՊՀ-ի միջազգային հարաբերությունների ֆակուլտետում՝ ստանալով մագիստրոսի աստիճան։

2004 թվականից 2009 թվականը աշխատել է «Նոր ալիք», ապա «Արարատ» հեռուստաընկերությունում՝ որպես խմբագիր և հաղորդավար։

2009 թվականից 2010 թվականը աշխատել է «ATV» հեռուստաընկերությունում՝ որպես խմբագիր, հաղորդավար և հեռուստաընկերության միջազգային կապերի պատասխանատու։

2010 թվականից 2015 թվականներին Հրաչուհին «Կոսմոպոլիտան Հայաստան» ամսագրի գլխավոր խմբագիրն էր։ 2012 թվականից 2013 թվականը «ATV» հեռուստաընկերությամբ վարել է «Կոսմիկ շոու», իսկ 2014 թվականից 2015 թվականը՝ «Սպիտակ անկյուն» հաղորդումները։

Նա նաև վարում է Հ1 «Առանց թեմայի» հաղորդաշարը։

Ծանոթագրություններ
------------------

1. ↑  «ՀՐԱՉՈՒՀԻ ՈՒԹՄԱԶՅԱՆ, AV Production». Արխիվացված է օրիգինալից 2020 թ․ դեկտեմբերի 4-ին. Վերցված է 2016 թ․ մայիսի 30-ին.
2. ↑  Սպիտակ անկյուն, Գարիկ Պապոյան

Արտաքին հղումներ
----------------

* Մեր մեջ ասած. Հրաչուհի Ութմազյան
**Միրիամ Ադելսոն** (նախկինում՝ **Օչշորն**, եբրայերեն՝ מרים אדלסון‎, հոկտեմբերի 10, 1945(1945-10-10), Թել Ավիվ, Իսրայել), իսրայելցի-ամերիկացի բարերար, բժիշկ։ 1991 թվականին ամուսնացել է ամերիկացի գործարար մագնատ Շելդոն Ադելսոնի հետ և այդ ժամանակից դարձել հանրապետական նշանավոր դոնոր։ *Իսրայել Հայոմ* թերթի ներկայիս հրատարակիչն է։ 2013 թվականին ստացել է Երուսաղեմի պատվավոր քաղաքացիություն։ 2018 թվականին պարգևատրվել է Ազատության նախագահական մեդալով։

Կյանք և աշխաատանք
-----------------

Ադելսոնը ծնվել է Թել Ավիվում, Մանդատային Պաղեստին, 1945 թվականին, մինչև Հոլոքոստը Լեհաստանից գաղթած ընտանիքում։ Նրա հայրը եղել է «Մապամ» քաղաքական կուսակցության անդամ։ 1950-ական թվականներին նրա ընտանիքը բնակություն է հաստատել Հայֆա քաղաքում, որտեղ Ադելսոնի հայրը տնօրինում և ղեկավարում էր մի քանի կինոթատրոններ։ Միրիամը 12 տարի հաճախել է հրեական դպրոց։ Որպես բժշկական սպա՝ պարտադիր զինվորական ծառայություն է անցել Նես Ցիոնայում։ Երուսաղեմի հրեական համալսարանում մանրէաբանության և գենետիկայի բակալավրի աստիճան և Թել Ավիվի համալսարանի Սակլերի բժշկական դպրոցում բժշկական աստիճան ստանալով՝ դարձել է Թել Ավիվի Ռոկաչ հիվանդանոցի շտապ օգնության բաժանմունքի (Խադասա) գլխավոր թերապևտ։ Այնուհետև Ադելսոնն ամուսնացել է բժիշկ Արիել Օքսհորնի հետ և ունեցել երկու երեխա։

Ադելսոնը Օքսհորնից բաժանվել է 1980-ականներին, և 1986 թվականին ընդունվել է Ռոքֆելլերովի համալսարան՝ փոխանակման ծրագրով, որը մասնագիտացած է թմրամոլության մեջ։ Ռոքֆելլերում ուսանելու ժամանակ ծանոթացել է Շելդոն Ադելսոնի հետ, ում հետ ամուսնացել է 1991 թվականին։ 1993 թվականին այնտեղ հիմնադրել է հոգեմետ նյութերի չարաշահման դեմ պայքարի կենտրոն և հետազոտական կլինիկա, իսկ 2000 թվականին ամուսինները Լաս Վեգասում բացել են Դոկտոր Միրիամի և Շելդոն Գ. Ադելսոնի հետազոտական կլինիկան։

Պատվավոր կոչումներ և պարգևներ
-----------------------------

### Պատվավոր կոչումներ

* Ազատության նախագահական մեդալ - Նոյեմբերի 16, 2018

### Պարգևներ

* Թել Ավիվի համալսարանի պատվավոր բժիշկ - 2007

Ծանոթագրություններ
------------------

1. ↑
2. ↑
3. ↑  «Meet the woman behind Sheldon Adelson». *Fortune* (անգլերեն). Վերցված է 2020 թ․ օգոստոսի 21-ին.
4. 1 2 3  «Miriam Adelson». *Hadassah Magazine* (ամերիկյան անգլերեն). 2014 թ․ հոկտեմբերի 22. Վերցված է 2020 թ․ օգոստոսի 21-ին.
5. ↑  «Miriam Adelson named publisher of Israel Hayom». *Las Vegas Review-Journal* (ամերիկյան անգլերեն). 2018 թ․ մայիսի 18. Վերցված է 2020 թ․ օգոստոսի 21-ին.
6. ↑  Takahashi, Paul (2013 թ․ փետրվարի 8). «Adelson Education Campus receives $50 million gift from namesake benefactors - Las Vegas Sun Newspaper». *lasvegassun.com* (անգլերեն). Վերցված է 2020 թ․ օգոստոսի 21-ին.
7. ↑  Bruck, Connie. «The Brass Ring». *The New Yorker* (ամերիկյան անգլերեն). Վերցված է 2020 թ․ օգոստոսի 21-ին.
8. 1 2  «The Adelson method». *Haaretz.com* (անգլերեն). Վերցված է 2020 թ․ օգոստոսի 21-ին.
9. ↑  «Trump to award Medal of Freedom to Elvis, Babe Ruth, among others». *CNN*. 2018 թ․ նոյեմբերի 11.
**Նելլի Ֆեոդորի Ավետիսյան** (օգոստոսի 9, 1946(1946-08-09), Երևան, Հայկական ԽՍՀ, ԽՍՀՄ), հայ երաժշտագետ, Հայաստանի կոմպոզիտորների միության անդամ (1994), ՀՀ մշակույթի վաստակավոր գործիչ (2014)։ Երևանի Կոմիտասի անվան պետական կոնսերվատորիայի պրոֆեսոր։

Կենսագրություն
--------------

Նելլի Ավետիսյանը ծնվել է 1946 թվականի օգոստոսի 9-ին, Երևանում։ 1961-1965 թվականներին սովորել է Երևանի Ռոմանոս Մելիքյանի անվան երաժշտական ուսումնարանի տեսական բաժնում, 1966-1971 թվականներին՝ Երևանի Կոմիտասի անվան պետական կոնսերվատորիայի երաժշտագիտական բաժնում (դիպլոմային աշխատանք՝ «Քշիշտով Պենդերեցկի-Պասիոն ըստ Ղուկասի»), 1978 թվականին՝ Մոսկվայի պետական կոնսերվատորիայի երաժշտության տեսության ամբիոնում (ղեկավար՝ դոկտոր-պրոֆեսոր Ե. Նազայկինսկի)։ Գիտական աշխատանքի թեման է եղել «Հայաստանի ժամանակակից բալետները», «Բալետը որպես սինթետիկ արվեստ» (դոկտոր-պրոֆեսոր Ս. Ռապոպորտի ղեկավարությամբ), 2009 թվականին պաշտպանել է «Բալետային դրամատուրգիայի տարածագրաֆիկական վերլուծության հնարավորությունները» (Հայ կոմպոզիտորների բալետների օրինակով) ատենախոսությունը՝ արժանանալով արվեստագիտության դոկտորի աստիճանի։

1971 թվականից դասավանդում է Երևանի պետական կոնսերվատորիայում, 1982 թվականից՝ ավագ դասախոս, 1990 թվականից՝ դոցենտ, 1994 թվականից՝ պրոֆեսոր։ 1974-1989 թվականներին միաժամանակ եղել է կոնսերվատորիայի նորաստեղծ ձայնագրության կաբինետի վարիչ։
1986 թվականին որակավորման բարձրացման նպատակով գործուղվել է Ֆերենց Լիստի երաժշտական ակադեմիա, որտեղ ուսանել է կոմպոզիտորներ Դյերդ Կուրտագի և Զոլտան Պոնգրացի դասարաններում։ 2001 թվականից Երևանի գեղարվեստի պետական ակադեմիայում դասավանդում է երաժշտության պատմություն։

Հեղինակ է թատրոնին, կատարողական արվեստին, կոմպոզիտորների ստեղծագործությունների վերլուծությանը, անհատական ստեղծագործական դիմանկարներին նվիրված երաժշտական գիտական աշխատությունների, հոդվածների։

Ծանոթագրություններ
------------------

1. 1 2
2. ↑  «Հանրապետության նախագահի հրամանագրերը - Փաստաթղթեր - Հայաստանի Հանրապետության Նախագահ». *www.president.am*. Վերցված է 2020 թ․ օգոստոսի 9-ին.
3. ↑  Аветисян, Нелли Федоровна (2009 թ․ հունիսի 25). «Возможности пространственно-графического анализа балетной драматургии (на примере балетов армянских композиторов)». Արխիվացված է օրիգինալից 2021 թ․ ապրիլի 18-ին. Վերցված է 2020 թ․ օգոստոսի 9-ին. `{{cite journal}}`: Cite journal requires `|journal=` (օգնություն)
4. ↑  «ՆԵԼԼԻ ԱՎԵՏԻՍՅԱՆ | Կոմիտասի թանգարան-ինստիտուտ». *komitasmuseum.am*. Վերցված է 2020 թ․ օգոստոսի 9-ին.
5. ↑  «Ավետիսյան Նելլի | ՀԿՄ». *composers.am*. Վերցված է 2020 թ․ օգոստոսի 9-ին.
**Իզաբելա Ռուբենի Յոլյան** (մարտի 12, 1928(1928-03-12), Գորիս, Հայկական ԽՍՀ, ԱԽՖՍՀ, ԽՍՀՄ - փետրվարի 13, 1996(1996-02-13), Մոսկվա, Ռուսաստան), հայ երաժշտագետ։ Արվեստաբանության թեկնածու (1954)։ Արվեստագիտության դոկտոր (1986)։ ԽՄԿԿ անդամ 1961 թվականից։

Վիրաբույժ, ՀԽՍՀ գիտության վաստակավոր գործիչ Ռուբեն Յոլյանի դուստրը։

Կենսագրություն
--------------

Իզաբելա Յոլյանը ծնվել է Գորիս քաղաքում։ 1944 թվականին ավարտել է Երևանի երաժշտական ուսումնարանի դաշնամուրային բաժինը, 1949 թվականին՝ Երևանի Կոմիտասի անվան պետական կոնսերվատորիան, 1952 թվականին՝ Մոսկվայի պետական կոնսերվատորիայի ասպիրանտուրան։ 1948-1949 թվականներին եղել է Երևանի կոնսերվատորիայի կոմպոզիցիայի ամբիոնի ասիստենտ, 1966 թվականից՝ ԽՍՀՄ մշակույթի նախարարության Արվեստի ինստիտուտի ավագ գիտաշխատող։ 1956-1959 թվականներին դասավանդել է Մոսկվայի կոնսերվատորիայում, 1954 թվականից՝ արվեստաբանության թեկնածու։ 1970 թվականին դասախոսություն է կարդացել Իրաքի կոնսերվատորիայում։ Զբաղվել է հայրենի և արտասահմանյան արևելքի երաժշտական մշակույթի ուսումնասիրությամբ։

Երկեր
-----

* «Ալեքսանդր Հարությունյան», 1962, ռուսերեն։
* «Գրիգոր Եղիազարյան», 1968։
* «Կոմիտաս», 1969, հայերեն
* Արևելքի ավանդական երաժշտության ուսումնասիրության մեթոդաբանության որոշ հարցեր // Ասիայի և Աֆրիկայի գեղարվեստական մշակույթ, Մոսկվա, 1986։
* «Արաբական աշխարհի ժողովրդական երաժշտություն», 1990։

Ծանոթագրություններ
------------------

1. ↑  Իզաբելա Յոլյանի կենսագրությունը avproduction.am կայքում(չաշխատող հղում)
2. ↑  «Կոմիտաս», Իզաբելա Յոլյան
**Միգել Մարկես** (իսպ.՝ Miguel Torruco Marqués, սեպտեմբերի 19, 1951(1951-09-19), Մեխիկո, Մեքսիկայի Միացյալ Նահանգներ), մեքսիկացի ձեռնարկատեր, ակադեմիկոս, հասարակական գործիչ։ 2012 թվականից զբաղեցնում է Մեքսիկայի տուրիզմի քարտուղարի պաշտոնը։

Կենսագրություն
--------------

Միգել Տոռուկո Մարկեսը ծնվել է կապիտան, դերասան Միգել Տոռուկո Կաստելյանոսի և դերասանուհի Մարիա Էլենա Մարկեսի ընտանիքում։ Սովորել է Կոռնելի համալսարանում, Ամերիկյան պետությունների կազմակերպության տուրիզմի վերապատրաստման կենտրոնում մասնագիտացել տուրիզմի մարկետինգ մասնագիտությամբ, Հանրային կրթության նախարարությունում անցել է հանրային ձեռնարկատիրության կառավարման կուրսեր։ Ավարտել է նաև Մեքսիկայի տուրիզմի դպրոցի հյուրանոցային և ռեստորանային կառավարման ֆակուլտետը և պաշտպանել գիտական թեզ «Մեքսիկական հյուրանոցների և մոթելների ընկերակցությունը որպես ոլորտի համախմբման հիմնարար գործիք» թեմայով։ Մեքսիկայի տուրիզմի ակադեմիայի պրոֆեսոր է, եղել է նաև տնօրենի տեղակալ։ 25 տարեկան հասակում հիմնել է իր սեփական «Համա-ամերիկյան հյուրանոցային դպրոցը» (HBS), որը 38 տարիների ընթացքում տվել է 17 000 տուրիզմի բնագավառի մասնագետներ։ Եղել է իր իսկ հիմնած դպրոցի ռեկտորը, ունի Հյուրընկալության, սննդի և տուրիզմի բիզնես վարչարարության աստիճան, ինչպես նաև Լատինական Ամերիկայում առաջինն է ճանաչվել Հյուրընկալության կառավարման վարպետ, եղել է Մեքսիկական հատուկ տուրիզմի ակադեմիական կենտրոնի ուսանողական ընկերակցության նախագահը, 1991 թվականին հիմնադրել է համա-ամերիկյան հյուրանոցային դպրոցների կոնֆեդերացիան։

Մասնավոր ոլորտում սկսել է բեռնակրի աշխատանքից մինչև Մեխիկոյի del Paseo հյուարանոցի փոխկառավարիչ, եղել է Առևտրաարդյունաբերական պալատի տուրիզմի ազգային կոնֆեդերացիայի փոխնախագահը։ 2000-2004 թվականներին զբաղեցրել է Հյուրանոցների և մոթելների մեքսիկական ընկերակցության ազգային նախագահի պաշտոնը, որի ընթացքում փոխկապակցված աշխատել է 60-100 միությունների հետ։

Եղել է Ազգային տուրիստական կոնֆեդերացիայի նախագահը, որը համախմբում է 160 միությունների ու կազմակերպությունների։ 2012 թվականից Մեխիկոյի քաղաքպետ Միգել Անխել Մանսերայի հրավերով զբաղեցնում է Մեխիկոյի տուրիզմի քարտուղարի պաշտոնը։

Դասավանդել է 36 երկրներում։ Արժանացել է բազմաթիվ մրցանակների։

Երկեր
-----

9 գրքերի հեղինակ է։

* Manual Hosting Technology I and II, 1976;
* ASA and its Link to Tourism, 1987;
* Tour 1987 services;
* Institutional History of Tourism in Mexico, 1926-1988, 1988;
* The Tourism Industry of Hope, 1990;
* Formation of Human Resources in Tourism (the case of Mexico), 2000;
* "The Association of Hotels and Motels, 90 years after its foundation (1922-2012)".

Ծանոթագրություններ
------------------

1. ↑  Retrato hablado: Miguel Torruco Marqués, trotamundo extremo
2. ↑  «Miguel Torruco Marqués». Արխիվացված է օրիգինալից 2014 թ․ օգոստոսի 27-ին. Վերցված է 2016 թ․ փետրվարի 11-ին.

Արտաքին հղումներ
----------------

* Secretaría de Turismo del Cuidad de México Archived 2016-03-04 at the Wayback Machine.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Միգել Տոռուկո Մարկես** կատեգորիայում։ |
**Դրյու Հյուսթոն** (անգլ.՝ Drew Houston, մարտի 4, 1983(1983-03-04), Էկտոն, Միդլսեքս շրջան, Մասաչուսեթս, ԱՄՆ), ամերիկացի ինտերնետ-ձեռնարկատեր, առավել հայտնի է որպես «Dropbox»-ի հիմնադիր և գլխավոր տնօրեն։ Ըստ «Ֆորբս» ամսագրի տվյալների՝ նրա ունեցվածքը կազմում է 1,6 միլիարդ ԱՄՆ դոլար։

Վաղ կյանք
---------

Դրյու Հյուսթոնը ծնվել է 1983 թվականին Մասաչուսեթս նահանգի Ակտոն քաղաքում։ 1990 թվականին ընդունվել է «Acton-Boxborough Regional» դպրոց, այնուհետև ավարտել է Մասաչուսեթսի տեխնոլոգիական ինստիտուտի համակարգչային գիտությունների բաժինը։ Համալսարանում եղել է «Phi Delta Theta» եղբայրության անդամ։ Հենց այնտեղ Հյուսթոնը հանդիպել է «Dropbox»-ի համահիմնադրին՝ իր ընկեր Արաշ Ֆիրդոուսին։

Վաղ սթարթափներ
--------------

Նախքան «Dropbox»-ի հիմնումը Դրյուն աշխատել է շատ նախագծերի վրա, որոնց թվում են՝ «Bit9», «Accolade» և «Hubspot»:

Անձնական կյանք
--------------

Ամուսնացած չէ։ Ապրում է Կալիֆոռնիա նահանգի Սան Ֆրանցիսկո քաղաքում։

2016 թվականին՝ ԱՄՆ նախագահական ընտրությունների ժամանակ, աջակցել է նախագահի թեկնածու Հիլարի Քլինթոնին։

Մրցանակներ
----------

2013 թվականին «Business Week» ամսագիրը Դրյու Հյուսթոնին համարել է ամենաազդեցիկ մարդը, իսկ «Dropbox»-ը համարվել է Սիլիկոնային հովտի լավագույն 20 սթարթափներից մեկը։

Ծանոթագրություններ
------------------

1. 1 2  Freebase տվյալների վերբեռնում — Google.
2. 1 2  «Drew Houston». *Forbes* (անգլերեն). Վերցված է 2020 թ․ հուլիսի 13-ին.
3. ↑  «crunchbase.com». *crunchbase.com*. Վերցված է 2018 թ․ հոկտեմբերի 11-ին.
4. ↑  Nelson, Louis. «Hillary Clinton racks up business endorsements». *POLITICO* (անգլերեն). Վերցված է 2020 թ․ հուլիսի 13-ին.

Արտաքին հղումներ
----------------

* Դրյու Հյուսթոնը *Crunchbase* կայքում(անգլ.)
* Linkedin(անգլ.)
* Dropbox(անգլ.)
* Դրյու Հյուսթոնը *Quora* կայքում(անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |

 |
**Ելենա Կլարա Անտոնիա Կառարա Մաֆֆեի** կամ **Կյարինա Մաֆֆեի** (իտալ.՝ Clara Maffei, մարտի 13, 1814(1814-03-13), Բերգամո, Լոմբարդիա - հուլիսի 13, 1886(1886-07-13), Միլան, Իտալիայի թագավորություն), իտալացի կոմսուհի, աշխարհիկ տիկին, գրական սալոնի սիրուհի։

Կենսագրություն
--------------

17 տարեկանում Կլարան ամուսնացել է բանաստեղծ և լիբրետիստ Անդրեա Մաֆֆեիի հետ։ 1846 թվականին զույգը բաժանվել է փոխադարձ համաձայնությամբ։ Կլարան երկար ժամանակ սերտ կապեր է ունեցել քննադատ Կարլո Թենկի հետ։

Կոմսուհի Կ. Մաֆֆեին ծեր հասակում
Հուշատախտակը այն դղյակում, որտեղ եղել է «Salotto Maffei»-ը
Եղել է նշանավոր գեղեցկուհի։ Լավ կրթված երիտասարդ կինն իր շուրջն է հավաքել աշխարհիկ մարդկանց։ Նա հովանավորել է գրողներին, արվեստագետներին և երաժիշտներին, որոնք ակտիվորեն մասնակցել են երկրի մշակութային կյանքին։

1834 թվականից նա Միլանում գտնվող «Salotto Maffei» սալոնի տիրուհի էր, որի հյուրերն էին Ռիսորջիմենտոյի, իտալական մշակույթի և գիտության բազմաթիվ գործիչներ, այդ թվում՝ Ալեսանդրո Մանձոնին, Անտոնիո Ռոզմինի-Սերբատին, Վինչենցո Մոնտին, Ջովաննի Պրատին, Մարիո Ռապիսարդին, Ֆրանչեսկո Հայեցը (որը նկարել է Կլարայի դիմանկարը)։ Սրահի հյուրերից են եղել Ֆերենց Լիստը և Ստենդալը։

Բալզակը նրան նվիրել է իր «Երևակայական սիրուհի» պատմվածքը։ Կ.Մաֆֆեին ընկերություն է արել շատ նշանակալի մարդկանց հետ, հատկապես Ջուզեպպե Վերդիի, որի հետ նույն հայացքներն է ունեցել Իտալիայի ապագայի վերաբերյալ, և բանաստեղծուհի Ջանինա Միլլիի։

Եղեկ է կրքոտ հայրենասեր, որը կապեր է ունեցել կարբոնարների և հեղափոխականների հետ։ Նրա սալոնը ոչ միայն գրական և երաժշտական էր, այլև քաղաքական։

Մրցակցել է կոմսուհի Յուլիա Սամոյլովայի հետ` Կառլ Բրյուլովի հետ սերտ մտերմության համար։

Մահացել է մենինգիտից։

Ծանոթագրություններ
------------------

1. 1 2  FemBio տվյալների շտեմարան (գերմ.)
2. 1 2 3 4 5 6 7 8  Archivio Storico Ricordi — 1808.
3. 1 2  *Beccaro F. D.* Dizionario Biografico degli Italiani (իտալ.) — 1977. — Vol. 20.
4. ↑

Գրականություն
-------------

* Буткова О. Юлия Самойлова. Муза Карла Брюллова. М. Рипол Классик, 2017
* Raffaello Barbiera. Il salotto della contessa Maffei(իտալ.)

Արտաքին հղումներ
----------------

* La contessa Clara Maffei di Clusone che chiacchierava con Verdi&Co.(իտալ.)
* Биография Archived 2008-06-20 at the Wayback Machine.(իտալ.)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Իտալացիների կենսագրական բառարան |
|  |
| 

|  Չափորոշչային վերահսկողություն |
| --- |
|  |
| BNF: 136042511 · GND: 12015269X · ICCU: SBLV253999 · ISNI: 0000000061233386 · LCCN: n98030249 · NTA: 068652755 · SUDOC: 081393806 · VIAF: 22965082 · WorldCat VIAF: 22965082 |

 |

 |
**Մարկ Հոպլամազյան** (նոյեմբերի 27, 1963(1963-11-27)), ազգությամբ հայ ամերիկացի գործարար, Hyatt հյուրանոցներ ընկերության նախագահ և գործադիր տնօրեն։ Նա ավարտել է Հարվարդի համալսարանը, այնուհետև ուսումը շարունակել Չիկագոյի համալսարանի բիզնեսի դպրոցում։

Կրթություն
----------

Ձեռնարկատիրական ջիղը Հոպլամազյանը ժառանգել է պապից, որը հայերի զանգվածային ջարդերից անմիջապես առաջ Կեսարիայից (Կենտրոնական Անատոլիա) գաղթել է Ամերիկա և փոքրիկ շուկա հիմնել Ուոթերթաունում (Մասաչուսեթսի նահանգ)։

Մարկի ծնողները նրան լավ կրթություն են տվել։ 1985 թվականին Մարկը բիզնեսի կառավարման մագիստրոսի աստիճան է ստացել Հարվարդի բիզնես դպրոցում, որից հետո վերապատրաստվել է Չիկագոյի համալսարանում, որն ավարտել է 1989 թվականին։

Կարիերա
-------

Նյու Յորքի ներդրումային բանկերից մեկում մի քանի տարվա աշխատանքի ընթացքում Մարկին նկատեցին միլիարդատեր Ջեյ Պրիտցկերի բիզնեսը կառավարող մենեջերները։ Մարկը 25 տարեկան էր, երբ աշխատանքի անցավ Ամերիկայի ամենահարուստ ընտանիքների տասնյակում գտնվող Պրիտցկերներին պատկանող ընկերություններից մեկում։ Սկզբում Հոպլամազյանը ընտանիքի ֆինանսական հարցերն էր վարում, այնուհետև նրան ներգրավեցին հյուրանոցային բիզնեսում։
2006 թվականին Հոպլամազյանը ընկերությունը կառավարելու առաջարկ ստացավ։ Դա համաշխարհային ֆինանսական ճգնաժամի բուռն շրջանն էր։ Մարկը կարողացավ ընկերությունը կառավարել առանց բացասական հետևանքների, հյուրանոցային բիզնեսի համար դժվար ժամանակահատվածում։ Մինչդեռ հիմնական մրցակիցները՝ «Marriott»-ն ու «Hilton»-ը, շատ տուժեցին։ Մարկի գլխավորությամբ «Hyatt» ցանցն արագ ձերբազատվեց նախորդներից ժառանգած խնդիրներից և կտրուկ առաջ մղվեց։

Մարկ Հոպլամազյանը ղեկավարում է աշխարհի ամենախոշոր հյուրանոցային ցանցերից մեկը՝ «Hyatt Hotels Corporation»-ը, որը 573 հյուրանոց ունի աշխարհի 5 մայրցամաքների 58 երկրներում։

Ծանոթագրություններ
------------------

1. 1 2  The Sunday Times — 1821. — ed. size: 645108 — ISSN 0956-1382
2. 1 2  Դավոս 2014 մասնակիցների ցանկ
3. ↑  «Chicago Booth news: Hyatt CEO Mark Hoplamazian, '89, on growth strategies». Արխիվացված է օրիգինալից 2016 թ․ մարտի 4-ին. Վերցված է 2016 թ․ հունվարի 12-ին.
4. 1 2  Geni(բազմ․) — 2006.
5. ↑
6. ↑  «Executive Leadership Team». Hyattpressroom.com. Արխիվացված է օրիգինալից 2010 թ․ մայիսի 11-ին. Վերցված է 2012 թ․ ապրիլի 26-ին.

Արտաքին հղումներ
----------------

* Կենսագրական և այլ տեղեկություններ
**Գրիգոր Չախիրյան** (դեկտեմբերի 17, 1902(1902-12-17), Դոնի Ռոստով, Դոնի զորքի մարզ, Ռուսական կայսրություն - հուլիսի 30, 1971(1971-07-30), Երևան, Հայկական ԽՍՀ, ԽՍՀՄ), հայ կինոգետ, կինոսցենարիստ։

Կենսագրություն
--------------

Գրիգոր Չախիրյանը ծնվել է Նոր Նախիջևանում (այժմ՝ Դոնի Ռոստով)։ 1924 թվականին ավարտել է Դոնեցկի համալսարանի հասարակական գիտությունների ֆակուլտետը։ Որպես կինոքննադատ հանդես է եկել 1927 թվականից։ 1929-1934 թվականներին աշխատել է Հայկինոյում, եղել է «Հայֆիլմ» կինոստուդիայի առաջին ղեկավարը, 1937-1940 թվականներին՝ գլխավոր խմբագիրը, 1941-1944 թվականներին՝ «Երևան» կինոստուդիայի գլխավոր խմբագիրը։ 1944 թվականին նշանակվել է ՀՀ կինեմատոգրաֆիայի հարցերով վարչության պետի տեղակալ, 1949 թվականին՝ ԽՍՀՄ ԳԱ արվեստի ինստիտուտի ավագ գիտաշխատող։

Դերեր ֆիլմերում
---------------

* «Կիկոս», 1931
* «Մեքսիկական դիպլոմատներ», 1932

Սցենարներ
---------

* «Անբանը», 1932
* «Էջմիածնի եկեղեցին», 1932
* «Երբ ծաղկում են այգիները», 1934

Խմբագիր
-------

* Դավիթ Բեկ

Ծանոթագրություններ
------------------

1. ↑  Baghdasaryan, Aram. «AV Production - Գրիգոր Չախիրյան». *avproduction.am*. Արխիվացված է օրիգինալից 2021 թ․ հունիսի 27-ին. Վերցված է 2016 թ․ հուլիսի 25-ին.
2. ↑  «Мексиканские дипломаты (1932)». Արխիվացված է օրիգինալից 2016 թ․ մարտի 4-ին. Վերցված է 2015 թ․ դեկտեմբերի 17-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · ԿինոՊոիսկ |
|  |
| Բառարաններ և հանրագիտարաններ | AV Production |

 |
**Գարի Թըրներ** (անգլ.՝ Gary Turner, 1971, Կայստոր, Արևմտյան Լինդսեյ, Լինքոլնշիր, Լինկոլնշիր, Անգլիա, Միացյալ Թագավորություն), ինտերմեդիա շոուներ ցուցադրող։ Նա գրանցված է Գինեսի ռեկորդների գրքում, որպես աշխարհում ամենաձգվող մաշկ ունեցող, ինչն առաջացել է Էհլերս-Դանլոսի համախտանիշով տառապելուց։

Կենսագրություն
--------------

Գարի Թըրները ծնվել է Մեծ Բրիտանիայի Լինքոլնշիր կոմսության Կայստոր բնակավայրում 1971 թվականին։ Չորս տարեկանից հասկացել է իր մյուսներից տարբեր լինելը։ Դպրոցական տարիներին սիրել է սպորտով զբաղվել, բայց մարմինը արյունահոսության նկատմամբ թուլություն է ունեցել, կապտուկներ են հայտնվել, որոնք երկար ժամանակ չեն ապաքինվել։ Կտրվածքների դեպքում արյունահոսությունը երկար ժամանակ չի դադարել։ Բժիշկները դա համարել էին հեմոֆիլիա։ Տասներեք տարեկանում բժիշկները պարզել են, որ նա տառապում է Էլերս-Դանլոսի համախտանիշով, որով տառապում է 10000 մարդուց մեկը, բայց համարվում է, որ այժմ Գարի Թըրների նման հիվանդությամբ տառապող մարդ աշխարհում չկա։

Գարիի մաշկի առաձգականությունը հավասար չէ նրա ամբողջ մարմնի վրա։ Մինչ նրա ձեռքերի և ոտքերի մաշկը մնում է համեմատաբար ամուր, նրա պարանոցի ու փորի մաշկը շատ առաձգական են։ Նրա պարանոցի մաշկը կարող է ձգվել և ամբողջովին ծածկել նրա բերանը։ 1999 թվականի հոկտեմբերի 29-ին Լոս Անջելեսում նա ձգել է իր որովայնի մաշկը մինչև 15,875 սմ և դարձել է ռեկորդակիր։

Գարի Թըրները նկարահանվել է «He Took His Skin Off For Me» կարճամետրաժ կինոնկարում։

Գարի Թըրները որպես «Սարսափների կրկես» շոուի նախկին աստղ, 2011 թվականին անցել է Britain’s Got Talent շոուի լսումները։ 2012 թվականից ելույթներ է ունենում «Տարօրինակ մարդկանց թագավորական ընտանիք» (անգլ.՝ The Royal Family of Strange People) կոչվող խմբի հետ։

Ծանոթագրություններ
------------------

1. ↑  Walubengo, Peris (2021 թ․ հունվարի 12). «Meet Garry Turner: The man with the world's stretchiest skin». *Briefly* (անգլերեն). Վերցված է 2023 թ․ հունվարի 9-ին.
2. 1 2 3  StGeorge, Rob (2016 թ․ ապրիլի 10). «Garry Turner - Stretch - Superhuman 65». *Real life Superhumans* (ամերիկյան անգլերեն). Վերցված է 2023 թ․ հունվարի 9-ին.
3. ↑  «Garry Turner - Stretch - Superhuman 65 - Real life Superhumans». *Real life Superhumans* (ամերիկյան անգլերեն). 2016 թ․ ապրիլի 10. Վերցված է 2018 թ․ հունիսի 18-ին.
4. ↑  «Stretchiest skin». *Guinness World Records* (բրիտանական անգլերեն). Վերցված է 2018 թ․ հունիսի 19-ին.
5. ↑  «Born this way». *The People (London, England)*. 2020 թ․ օգոստոսի 23. A633287256.
*Վիքիպեդիայում կան հոդվածներ Շահինյան ազգանունով այլ մարդկանց մասին։*

**Սուսաննա Հովհաննեսի Շահինյան** (մայիսի 23, 1951(1951-05-23), Գեղանուշ, Ղափանի շրջան, Հայկական ԽՍՀ, ԽՍՀՄ), հայ հաղորդավարուհի։

Կենսագրություն
--------------

Սուսաննա Շահինյանը ծնվել է 1951 թվականի մայիսի 23-ին՝ Հայաստանի Սյունիքի մարզի Գեղանուշ գյուղում։ 3 տարեկան հասակից բնակվում է Երևանում, որտեղ ավարտել է Շ. Ռուսթավելու անվան թիվ 23 միջնակարգ դպրոցը։ 1968-1974 թվականներին սովորել է Երևանի պետական համալսարանի արևելագիտության ֆակուլտետի Իրանի պատմություն բաժնում։ 1972 թվականից աշխատում է Հայաստանի հանրային հեռուստաընկերությունում՝ որպես հաղորդավար։

Վարել է բազմաթիվ մանկական, երաժշտական, լրատվական, հասարակական հաղորդումներ՝ «Համայնապատկեր», «Լրաբեր», «Երաժշտական հանդիպումներ», «Շնորհալիները», «Երաժշտական փոստարկղ» և այլն։ Հայկական հեռուստաընկերության ծրագրերը ներկայացրել է ԽՍՀՄ տարբեր երկրներում։ Եղել է բազմաթիվ տոնական, պետական, հոբելյանական երեկոների հանդիսավար։ 1993-2004 թվականներին բնակվել է Հոլանդիայում, որտեղ ավարտել է հոլանդերենի բարձրագույն քոլեջը, այնուհետև սովորել է տեղի Ֆիլմերի և հեռուստատեսության ակադեմիայում։ Ղեկավարել է Դորդրեխտ քաղաքի «Անի» հայկական համայնքի գեղարվեստական բաժինը և եղել է Ամստերդամի «Աբովյան» մշակութային կենտրոնի գլխավոր համակարգողը ու փոխտնօրենը։ Մոտ 5 տարի աշխատել է որպես հոլանդերեն, հայերեն, ռուսերեն լեզուների պետական երդվյալ թարգմանիչ։ 2004 թվականից վերադարձել է Երևան և Հայաստանի հանրային հեռուստաըներության հրավերով շարունակել աշխատանքը։ Վարում է «Երաժշտական փոստարկղ» հաղորդումը։ 2011 թվականին արժանացել է Հայաստանի մշակույթի վաստակավոր գործչի կոչման, 2012 թվականին՝ Հայաստանի սփյուռքի նախարարության ոսկե մեդալի՝ մայրենի լեզվի մաքրությունը պահպանելու համար։

Ծանոթագրություններ
------------------

1. ↑  «AV Production - Սուսաննա Շահինյան». *avproduction.am*. Արխիվացված է օրիգինալից 2021 թ․ մայիսի 23-ին. Վերցված է 2021 թ․ հունիսի 28-ին.
2. ↑  «https://twitter.com/armpublictv/status/1065562855506882565». *Twitter* (անգլերեն). Վերցված է 2021 թ․ հունիսի 28-ին. `{{cite web}}`: External link in ``|title=`` (օգնություն)
3. ↑  «Հանրային ռադիոյի աստղային ճեմուղում նոր անուն է հայտնվել՝ Սուսաննա Շահինյան». *lurer.com*. Վերցված է 2021 թ․ հունիսի 28-ին.
4. ↑  «Հանրային ռադիոյի աստղային ճեմուղում նոր անուն է հայտնվել՝ Սուսաննա Շահինյան». *asekose.am*. Վերցված է 2021 թ․ հունիսի 28-ին.
5. ↑  «Վարչապետի որոշումներ - Հայաստանի Հանրապետության էլեկտրոնային կառավարում | e-gov». *www.e-gov.am*. Վերցված է 2021 թ․ հունիսի 28-ին.
6. ↑  «Երաժշտական փոստարկղ». *www.1tv.am*. Արխիվացված է օրիգինալից 2021 թ․ հունիսի 28-ին. Վերցված է 2021 թ․ հունիսի 28-ին.

Արտաքին հղումներ
----------------

* Հանրային ռադիոյի աստղային ճեմուղում նոր անուն է հայտնվել՝ Սուսաննա Շահինյան։
**Պիեռ Զակրժևսկի** (անգլ.՝ Pierre Zakrzewski, օգոստոսի 16, 1966(1966-08-16), Փարիզ, Ֆրանսիա - մարտի 14, 2022(2022-03-14), Գորենկո, Ուկրաինա), ամերիկյան «Fox News Channel» հեռուստաալիքի լրագրող, օպերատոր և լուսանկարիչ։

Կենսագրություն
--------------

Պիեռ Զակրժևսկին ծնվել է 1966 թվականի օգոստոս ամսին, մայրը ֆրանսուհի էր, հայրը՝ լեհ ազգայնական։ 1984 թվականին ավարտել է Բոլսբրիջի Սուրբ Կոնլետի քոլեջը։ Նա առանց թթվածնի բարձրացել է Էվերեստ լեռը։

Որպես զինվորական լուսանկարիչ լուսաբանել է Իրաքում, Աֆղանստանում և Սիրիայում տեղի ունեցած հակամարտությունները։

Ուկրաինայի տարածք Ռուսաստանի ներխուժումից ի վեր Պիեռ Զակրժևսկին աշխատել է Ուկրաինայում։ Պիեռ Զակրժևսկին փրկել է Բենջամին Հոլի կյանքն, որը կորցրել է մի ոտքը, մյուս ոտքի կրունկը, կորցրել է ձեռքի շարժողականությունն ու աչքերից մեկի տեսողությունը։

«Fox News Media»-ի գործադիր տնօրեն Սյուզան Սկոտի կարծիքով նա անսահման տաղանդավոր էր, չկար դեր, որտեղ նա չմասնակցեր՝ լուսանկարչից մինչև ինժեներ, խմբագրից մինչև պրոդյուսեր, և նա դա անում էր մեծ ճնշման ներքո և մեծ վարպետությամբ։ Նա խորապես տարված էր այս պատմության լուսաբանմամբ, իսկ նրա խիզախությունը, պրոֆեսիոնալիզն ու աշխատանքային էթիկան հայտնի էին բոլոր լրատվամիջոցների լրագրողների շրջանում։

Պիեռը զոհվել է Ուկրաինայի դեմ Ռուսաստանի պատերազմում՝ Կիևի մատույցներում գտնվող Գորենկո գյուղի ռմբակոծման ժամանակ։ Հուղարկավորությանը մասնակցել են Իռլանդիայի արտաքին գործերի նախարար Սայմոն Կովենին և ԱՄՆ-ի, Ուկրաինայի, Լեհաստանի և Ֆրանսիայի նախագահների ներկայացուցիչները։

Մրցանակներ
----------

«Չերգված հերոս» մրցանակը FOX News Media Spotlight Awards մրցանակաբաշխության ժամանակ (դեկտեմբեր 2021)- այն բանի համար, որ կարողացել է դուրս բերել աֆղան արտահաստիքային աշխատակիցներին և նրանց ընտանիքներին Աֆղանստանից, երբ այնտեղից դուրս են եկել ԱՄՆ զինված ուժերը։

Հիշատակում
----------

«Fox News» ալիքն իր լոնդոնյան բաժանմունքն անվանակոչել է Պիեռ Զակրժևսկիի պատվին։

Ծանոթագրություններ
------------------

1. 1 2
2. 1 2
3. 1 2
4. ↑
5. 1 2
6. ↑
7. ↑  Irish journalist Pierre Zakrzewski killed in Ukraine after vehicle hit by Russian shelling
8. ↑  A Fox News crew in Ukraine was caught in fighting, leaving two journalists dead.
9. ↑  «Irish journalist Pierre Zakrzewski killed in Ukraine after vehicle hit by Russian shelling». *The Irish Times* (անգլերեն). Վերցված է 2023 թ․ մայիսի 20-ին.
10. ↑  «Tributes paid at funeral to 'inspirational' Irish journalist killed in Ukraine».
11. ↑  «A Fox News crew in Ukraine was caught in fighting, leaving two journalists dead».
12. ↑  Fox News cameraman Pierre Zakrzewski killed in Ukraine: ‘Absolutely heartbroken at the loss of a legend’
13. ↑  Flood, Brian (2023 թ․ մայիսի 8). «Fox News dedicates London bureau to journalist Pierre Zakrzewski, who was killed covering war in Ukraine». *Fox News* (ամերիկյան անգլերեն). Վերցված է 2023 թ․ մայիսի 20-ին.

Արտաքին հղումներ
----------------

* Fox News cameraman Pierre Zakrzewski killed in Ukraine: ‘Absolutely heartbroken at the loss of a legend’(անգլ.)
* Cillian Sherlock. «'I have a duty to tell their story' - Pierre Zakrzewski». *rte.ie* (անգլերեն).
* Fox News-ի օպերատորը և ուկրաինացի լրագրողը զոհվել են Ուկրաինայում
**Սոիտիրո Ֆուկուտակե**  (ճապ.՝ 福武 總一郎 *Fukutake Sōichirō*, դեկտեմբերի 14, 1945), ճապոնացի միլիարդատեր, *Benesse Corporation* հրատարակչական ֆիրմայի և բուհ ընդունվել ցանկացողների համար բացված նախապատրաստական դպրոցների ցանցի՝ *juku* ընկերության նախկին նախագահ։ Համբավվել է նաև որպես արվեստի հովանավոր։

Գործունեությունը
----------------

Ֆուկուտակեն ժառանգել է *Benesse*-ն, որն իր հայրը հիմնադրել էր 1955 թվականին՝ տալով *Fukutake Publishing* անվանումը։ 1986 թվականին՝ հոր մահից հետո, նա ֆիրման վերանվանել է *Benesse*, որը լատիներենից թարգմանած՝ շանակում է «*բարեկեցություն*», ընդարձակել է ընկերությունը, որի բաժնետոմսերի 15%-ը պատկանել է իր ընտանիքին։ *Benesse*-ն հոգ է տանում Ճապոնիայի տարբեր ծայրերում գտնվող 275 ծերանոցի և լեզուներ դասավանդելու մեջ մասնագիտացած ուսումնական հաստատությունների ընդարձակ ցանցի մասին։

Անձնական կյանք
--------------

Ֆուկուտակեն ամուսնացած է, ունի մեկ որդի, ընտանիքով ապրում են նորզելանդական Օքլենդ քաղաքում։

Արվեստի սրբավայրեր
------------------

Սոիտիրո Ֆուկուտակեն արդեն հասցրել է արվեստի չորս սրբավայր՝ չորս թանգարան, ստեղծել Ճապոնիայի հարավում՝ Սետո ներքին ծովում գտնվող կղզեխմբի Նաոշիմա, Թեշիմա, Ինուջիմա կղզիներում։ Ընդ որում՝ Նաոշիմա կղզում է գտնվում նաև համբավավոր Չիչու գեղարվեստի թանգարանը։ Չորս թանգարանն էլ Սոիտիրո Ֆուկուտակեն կառուցել է՝ համագործակցելով անվանի ճարտարապետ Թադաո Անդոյի հետ։

Ծանոթագրություններ
------------------

1. 1 2 3 4 5  Adams, Susan. «Treasure Islands: Inside A Japanese Billionaire's Art Archipelago». *forbes.com*. Վերցված է 2017 թ․ հոկտեմբերի 27-ին.
2. ↑  «Why Japanese Billionaire Soichiro Fukutake Created Art Shrines on Four Different Islands - The Peak Singapore - Your Guide to The Finer Things in Life». *thepeakmagazine.com.sg*. 2016 թ․ դեկտեմբերի 22. Վերցված է 2017 թ․ հոկտեմբերի 27-ին.

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 169545049 · CiNii: DA04102760 · GND: 142969370 · ISNI: 000000010807917X · LCCN: no2011171859 · NDL: 01239166 · VIAF: 160526256 · WorldCat VIAF: 160526256 |

 |

 |
**Հիզեր Էն Միլլս** (անգլ.՝ Heather Anne Mills, ծնվել է 1968 թվականի հունվարի 12-ին Օլդերշոթում, Լանկաշիր, Անգլիա), նախկին մոդել, բարեգործ, երաժիշտ Փոլ ՄաքՔարթնիի նախկին կին։

ՄաքՔարթնիի հետ ամուsնության ընթացքում հայտնի էր ինչպես Հիզեր Միլլս ՄաքՔարթնի (Heather Mills McCartney), սակայն, որպես թագավորական կոչում ունեցողի կին, պետք է լիներ լեդի ՄաքՔարթնի։

1993 թվականին Լոնդոնում Հիզերը վրաերթի ենթարկվեց ոստիկանական մոտոցիկլի կողմից և լուրջ վնասվածքներ ստացավ, ինչի արդյունքում զրկվեց ձախ ոտքի մի մասից՝ ծնկից մոտ 15 սմ ներքև։ Ավելի ուշ նա վաճառեց իր պատմությունը *News of the World* թերթին և ստացված գումարն օգտագործեց *Heather Mills Health Trust* հիմնադրամի ստեղծման համար, որը վերամշակում է հին պրոթեզները։

Միլլսը հանդիպեց ՄաքՔարթնիին *Pride of Britain Awards* բարեգործական միջոցառման ժամանակ և 2002 թվականի հունիսի 11-ին նրանք ամուսնացան։ 2003 թվականի հոկտեմբերի 28-ին Միլլսը դուստր ունեցավ՝ Բեատրիս Միլլի (Beatrice Milly McCartney)։ Սկսած 2006 թվականից նրանք ՄաքՔարթնիից առանձին էին ապրում, երբ վերջինս սկսեց երկարատև ապահարզանի գործընթացը, ինչի արդյունքում Միլլսը ստացավ 24 միլիոն ֆունտ ստերլինգ, ապահարզանը տեղի ունեցավ 2008 թվականի մարտի 17-ին։

Միլլսը *Vegetarians' International Voice for Animals* ղեկավարն է, *Limbless Association* փոխնախագահը, ինչպես նաև ՄԱԿ-ի բարի կամքի դեսպան՝ Adopt-A-Minefield ծրագրով։

Ծանոթագրություններ
------------------

1. ↑  «Leveson Inquiry: Heather Mills may have leaked her own voicemails to Piers Morgan | Mail Online». dailymail.co.uk. Արխիվացված օրիգինալից 2012 թ․ սեպտեմբերի 11-ին. Վերցված է 2012 թ․ հունվարի 7-ին.
2. ↑  Клуб одиноких сердец. В Лондоне завершился бракоразводный процесс Пола Маккартни и Хизер Миллс

Արտաքին հղումներ
----------------

* Heather Mills — official website
* Heather Mills Internet Movie Database կայքում
* Photo of Mark Mills Heather Mills’s father
* Limbless Association — official website
* V Bites — official website
**Լիլյա Բուդաղյան** (հունվարի 29, 1976(1976-01-29), Բաքու, Ադրբեջանական ԽՍՀ, ԽՍՀՄ), հայ կրիպտոգրաֆ, համակարգչային գիտնական և դիսկրետ մաթեմատիկոս, որը հայտնի է կրիպտոգրաֆիկ Բուլյան ֆունկցիաների վերաբերյալ իր աշխատանքով։ Նորվեգիայի Բերգենի համալսարանի ինֆորմատիկայի ամբիոնի պրոֆեսոր է, որտեղ ղեկավարում է անվտանգ հաղորդակցության Սելմեր կենտրոնը և Բուլյան ֆունկցիաների թիմը։

Կենսագրություն
--------------

1998 թվականին ավարտել է Երևանի պետական համալսարանը՝ մաթեմատիկոսի որակավորմաբ։ 2005 թվականին «Գրեթե թեքված և գրեթե կատարյալ ոչ գծային ֆունկցիաների համարժեքությունն ու դրանց ընդհանրացումները» խորագրով թեկնածուական թեզ է պաշտպանել Գերմանիայի Մագդեբուրգի Օտտո ֆոն Գերիկե համալսարանում։

Իտալիայի Տրենտոյի համալսարանի, Բերգենի համալսարանի և Փարիզի 8 Վինսեն-Սեն-Դենի համալսարանի հետդոկտորական հետազոտություններից հետո 2019 թվականին դարձել է Բերգենի համալսարանի պրոֆեսոր։

Ճանաչում
--------

2011 թվականին պրոֆեսոր Բուդաղյանն արժանացել է Էմիլ Արթինի անվան մրցանակին՝ մաթեմատիկայի բնագավառում հանրահաշվի, երկրաչափության և թվերի տեսության մեջ ակնառու ներդրման և Թոր Հելլեսեթի հետ «Նոր փոխադրական կիսադաշտեր, որոնք սահմանվում են նոր PN բազմանդամներով» խորագրով համատեղ աշխատության համար։ 2022 թվականին համահեղինակությամբ հրատարակված «O-համարժեքության և EA-համարժեքության միջև կապը Նիհո թեքված ֆունկցիաների համար» աշխատության համար կրկին արժանացել է Էմիլ Արթինի անվան մրցանակի։

2019 թվականին ընտրվել է Տեխնիկական գիտությունների նորվեգական համալսարանի անդամ։

Աշխատանքներ
-----------

Հեղինակ է *Construction and Analysis of Cryptographic Functions* գրքի (Springer, 2014)։

Ծանոթագրություններ
------------------

1. ↑  Mathematics Genealogy Project — 1997.
2. ↑  «Selmer Center in Secure Communication». University of Bergen.
3. ↑  «Boolean Functions Team at UiB». University of Bergen.
4. ↑  Lilya Budaghyan at the Mathematics Genealogy Project
5. 1 2  Prof. LILYA BUDAGHYAN
6. ↑  Pambuccian, Victor (2012 թ․ փետրվար), «Budaghyan Awarded Artin Junior Prize» (PDF), Mathematics People, *Notices of the American Mathematical Society*, **59** (2): 322
7. ↑  «New commutative semifields defined by new PN multinomials», *Cryptography and Communications*, Վերցված է 2022 թ․ մարտի 8-ին
8. ↑  «Lilya Budaghyan», *Medlemmer*, Norwegian Academy of Technological Sciences, Վերցված է 2020 թ․ ապրիլի 3-ին
9. ↑  Li, Chunlei (2019 թ․ մարտի 13), «Congratulations to Lilya Budaghyan - A Member of Norwegian Academy of Technical Sciences», *Selmer Center in Secure Communication News*

Արտաքին հղումներ
----------------

* Տեղեկաքատվական կայք

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Google Scholar · Mathematics Genealogy Project |

 |
**Մարիա Ալեքսանդրովնա Չեխովա** (ծննդյամբ՝ Արգամակովա, հունվարի 18, 1866(1866-01-18), Սանկտ Պետերբուրգ, Ռուսական կայսրություն - ապրիլի 8, 1934(1934-04-08), Մոսկվա, ԽՍՀՄ), ռուս սոցիալիստ-ֆեմինիստ, սուֆրաժիստ և մանկավարժ, «Կանանց միություն» ամսագրի խմբագիր։ 1905 թվականին հիմնադրել է Կանանց իրավահավասարության միությունը։ Կազմակերպել է հանրագիր (պետիցիա) կանանց ընտրական իրավունքի համար և ընդգրկվել 1908 թվականի վերջին կայացած առաջին «Համառուսական կանանց համագումարի» կազմկոմիտեի կազմում։

Կենսագրություն
--------------

Մարիա Չեխովան ծնվել է 1866 թվականի հունվարի 18-ին, Ռուսական կայսրության մայրաքաղաք Սանկտ Պետերբուրգում։ Մայրը մահացել է, երբ նա վեց տարեկան է եղել։ 1877 թվականին հայրը կրկին է ամուսնացել։ 1880 թվականին հորը տեղափոխել են աշխատանքի Իրկուտսկ, իսկ Մարիան տատիկի հետ մնացել է ապրելու Սանկտ Պետերբուրգում։
1886 թվականին Մարիա Արգամակովան ավարտել է մանկավարժական դասընթացները՝ մաթեմատիկա մասնագիտությամբ։ 1889 թվականին նա Սանկտ Պետերբուրգում հիմնել է իր սեփական դպրոցը, որը գոյատևել է մինչև 1916 թվականը։

1890 թվականին նա ամուսնացել է Նիկոլայ Չեխովի հետ։ 1890-1904 թվականներին Չեխովները բնակվել են գավառում, որտեղ հիմնել են մի քանի դպրոցներ։ Նրանք ունեցել են չորս դուստր և երեք որդի։ 1904 թվականին տեղափոխվել են Մոսկվա, որտեղ ընդունվել են տեղական ուսուցիչների միության մեջ։

Գործունեությունը
----------------

1905 թվականի փետրվարին Չեխովան մասնակցել է Կանանց իրավահավասարության միության ստեղծմանը, եղել է դրա քարտուղարը և նստել կենտրոնական բյուրոյում։ Նրա ամուսինը բյուրոյի միակ տղամարդ անդամն է եղել։ 1908-1910 թվականներին Մարիա Չեխովան եղել է Ռուսաստանի կանանց իրավահավասարության լիգայի նախագահը։

Գրականություն
-------------

* *Стайтс Р.* Женское освободительное движение в России: Феминизм, нигилизм и большевизм, 1860-1930 / Пер. с англ. — М: «Российская политическая энциклопедия» (РОССПЭН), 2004. — С. 616.
* *Ruthchild, Rochelle Goldberg* Chekhova, Mariia Aleksandrovna Argamakova // Biographical Dictionary of Women's Movements and Feminisms in Central, Eastern, and South Eastern Europe : 19th and 20th Centuries / Haan, Francisca de; Daskalova, Krassimira; Loutfi, Anna. — New York: Central European University Press, 2005. — ISBN 978-963-7326-39-4

Ծանոթագրություններ
------------------

1. 1 2 3  *Ruthchild, Rochelle Goldberg* Biographical Dictionary of Women's Movements and Feminisms in Central, Eastern, and South Eastern Europe : 19th and 20th Centuries Europe: 19th and 20th centuries. — New York: Central European University Press, 2005. — С. 95—96. — ISBN ISBN 978-963-7326-39-4
**Նովայոլետ Բուլավայո** (անգլ. NoViolet Bulawayo, իսկական անունը` **Էլիզաբեթ Տշելե** (անգլ. Elizabeth Tshele), հոկտեմբերի 12, 1981 թվական, Տշոլոտշո, Հյուսիսային Մատաբելելենդ), գրող Զիմբաբվեից, ով ստեղծագործում է անգլերեն լեզվով։

Կենսագրություն
--------------

Ավարտել է Բուլավայոյի Մզիլիկազիի անվան պետական բարձրագույն դպրոցը։ 1999 թվականից նա բնակվում է ԱՄՆ-ում։ Նա ստացել է մագիստրոսի և բակալավրի կոչումներ Տեխասի A&M համալսարանում (Կոմերս, Տեխաս) և Հարավային մեթոդիստական համալսարանում։ 2010 թվականին նա ավարտել է Կոռնելի համալսարանի գրական դասընթացը և դասավանդել այնտեղ։ 2012-2014 թվականներին Սթենֆորդի համալսարանի գրականության գերազանցության ծրագրի գիտաշխատող էր։

Ստեղծագործական կյանքը
---------------------

2009 թվականին Ջ. Մ. Կուտզեն ընդգրկեց Բուլավայոյի «Պատկերները» պատմվածքը իր նոր՝ «Աֆրիկյան նոր գրականություն» հատորում։ 2010 թվականին լույս տեսած Boston Review-ում՝ «Խելագարները Բուդապեշտում» պատմվածքն արժանացել է 2011 թվականի «Աֆրիկյան Բուքերի» Քեյն մրցանակին։ 2013 թվականին գրողի առաջին վեպը հայտնվեց ԱՄՆ-ում և Մեծ Բրիտանիայում, որի հիմքը մրցանակակիր պատմություն էր։

Գրքեր
-----

* Մեզ անհրաժեշտ են այլ անուններ/ We need new names. New York: Reagan Arthur Books, Little, Brown and Company, 2013 (London: Chatto & Windus, 2013, հրատարակվել է նաև որպես աուդիոգիրք. Բուքերյան մրցանակի կարճ ցուցակում 2013 թվականին; Los Angeles Times թերթի գրքային մրցանակ; Էտիսալատայի գրականության մրցանակ, Նիգերիա և այլն.)

Ծանոթագրություններ
------------------

1. ↑  NoViolet Bulawayo wins 'African Booker' | Books | theguardian.com
**Վահրամ Պատվականի Մկրտչյան** (օգոստոսի 7, 1963(1963-08-07)), ՀՀ պետական և քաղաքական գործիչ , ՀՀ ԱԺ նախկին պատգամավոր, ՀՀ կրթության և գիտության նախարարի նախկին տեղակալ։

Կենսագրություն
--------------

Վահրամ Մկրտչյանը ծնվել է 1963թ. օգոստոսի 7-ին, Ապարանի շրջանի Վարդաբլուր գյուղում։

1980թ. ավարտել է Երեւանի պետական համալսարանին կից ֆիզմաթ դպրոցը։

1980-85թթ. սովորել է Երեւանի պետական համալսարանի ֆիզիկայի ֆակուլտետում։

1988թ-ին ավարտել է ԵՊՀ ասպիրանտուրան։ Ֆիզիկոս։ Ֆիզիկամաթեմատիկական գիտությունների թեկնածու է 1992թ-ից։

Աշխատանքային գործունեությունը
-----------------------------

1988-2000թթ. - ԵՊՀ ֆիզիկայի ֆակուլտետի ավագ գիտաշխատող։

2000-2004թթ. -ՀՀ պետական գույքի կառավարման նախարարության անշարժ գույքի կառավարման վարչության պետ։

2004-2006թթ. - ԵՋԿ ՓԲԸ «Մաշտոց» մասնաճյուղի տնօրեն։

2006 թ-ից ԵՊՀ ֆիզիկայի ֆակուլտետի ավագ գիտաշխատող։ Շուրջ հինգ տասնյակ գիտական աշխատությունների և հոդվածների հեղինակ է։

2007 թ-ից առ այսօր «Բարեպաշտ սերունդ» հիմնադրամի տնօրենն է (հասարակական հիմունքներով):

2014-17թթ. - ՀՀ Ազգային ժողովի պատգամավոր , պետաիրավական հանձնաժողովի անդամ։

2017-18թթ. -  Հայաստանի Հանրապետության կրթության և գիտության նախարարի տեղակալ։

2018 թ․ մայիսին հրաժարական է ներկայացրել և ազատվել պաշտոնից՝ կապված ՀՀ-ում բռնի իշխանափոխության հետ։

Քաղաքական գործունեությունը
--------------------------

1994 թ֊ից մինչև 2001 թ.֊ը անդամակցել է Ազգային ժողովրդավարական միություն (ԱԺՄ) կուսակցությանը, 1997 թ֊ից եղել է ԱԺՄ վարչության քարտուղար։ 
ՀԺԱՄ կուսակցության հիմնադիր անդամ է (2001 թ.)։ 
2004-2009 թթ. եղել է ՀԺԱՄ կուսակցության նախագահի տեղակալ, 2009-2012 թթ.՝ կուսակցության վարչության նախագահ  Archived 2016-03-14 at the Wayback Machine.:

Ընտանիք
-------

Վահրամ Մկրտչյանը ամուսնացած է և ունի երկու որդի և մեկ թողնուհի։

Ծանոթագրություններ
------------------

1. 1 2

1. Պաշտոնական կենսագրական տվյալները ՀՀ ԱԺ կայքում

2. Բարեպաշտ սերունդ հիմնադրամ

3. ՀԺԱՄ կուսակցություն Archived 2015-08-01 at the Wayback Machine.